
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti,  30.03.2004

Nr.  116


                                                        RAPORT

asupra proiectului de Lege privind unele măsuri referitoare

la bunurile primite cu titlul gratuit cu prilejul

unor acţiuni de protocol în exercitarea mandatului sau a funcţiei

În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind unele măsuri referitoare la bunurile primite cu titlul gratuit cu prilejul unor acţiuni de protocol în exercitarea mandatului sau a funcţiei, trimis cu adresa nr. 116 din  10 martie 2004  şi înregistrat sub nr. 31/ 229 din 11 martie 2004.   
Cu avizul nr.1044 din 11.07.2003, Consiliul Legislativ a avizat favorabil proiectul de lege.

Comisia pentru buget, finanţe şi bănci a avizat favorabil proiectul de lege, cu avizul nr.147 din 17.03.2004.

Proiectul de lege supus dezbaterii are ca obiect de reglementare obligativitatea declarării şi depunerii bunurilor primite cu titlu gratuit în cadrul unor acţiuni de protocol în exercitarea mandatului sau funcţiei lor de către persoanele care deţin funcţii de demnitate publică, magistraţii şi asimilaţii  acestora, persoanele cu funcţii de conducere şi de control, funcţionarii publici din cadrul autorităţilor şi instituţiilor publice, precum şi de către celelalte persoane care au obligaţia să-şi declare averea potrivit legii.

În raport de obiectul şi conţinutul său, proiectul de lege face parte din categoria legilor ordinare.

Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus, în şedinţa din 30 martie 2004.
Din numărul total de 24 membri ai Comisiei juridice, de disciplină şi imunităţi la şedinţă au participat 22   de deputaţi.
După dezbateri, membri Comisiei juridice, de disciplină şi imunităţi, au hotărât, în unanimitate, ca proiectul de Lege  privind unele măsuri referitoare la bunurile primite cu titlul gratuit cu prilejul unor acţiuni de protocol în exercitarea mandatului sau a funcţiei, să fie supusă spre dezbatere şi adoptare plenului Camerei Deputaţilor, cu amendamente admise, astfel cum sunt redate în Anexa nr.1 la prezentul raport. Menţionăm că, în timpul dezbaterilor unele amendamente au fost respinse, astfel cum sunt redate în Anexa nr.2 la prezentul raport.
Anexa nr.1

Amendamente admise:
	Nr. crt.
	Articolul (text iniţial)
	Amendamentul propus  

şi autorul acestuia


	Motivare

	0.
	1.
	2.
	3.

	1.
	      Art. 1. – (1) . . . . . . . . . . . . . . . . . . . . . 

     (2) Sunt exceptate de la prevederile alin.(1):

     a) medaliile, decoraţiile, ordinele, eşarfele, colanele şi alte asemenea, primite în exercitarea demnităţii sau a funcţiei;

     b) obiectele de birotică cu o valoare de până la 50 euro;

     c) bunurile perisabile.
	     Art. 1. – (1) . . . . . . . . . . . . . . . . . . . . . 

     (2) Sunt exceptate de la prevederile alin.(1):

     a) ordinele, medaliile, insingnele şi alte asemenea, primite în exercitarea demnităţii sau a funcţiei;  

     b) – Se elimină;

     c) – Se elimină.

     Autori: deputaţii Ştefan Cazimir şi Emil Boc.
	     Pentru respectarea prevederilor legale care stabilesc clasificarea decoraţiilor, eşarfele  şi colanele nefiind decât grade ale acestora.

     Prin votul comisiei s-a stabilit eliminarea pct. b) şi c) întrucât nu se justifică exceptarea acestor bunuri de la aplicarea prevederilor alin.(1).


Anexa nr.2
Amendamente respinse:

	Nr. crt.
	Text iniţial
	Amendamentul propus

  şi autorul acestuia
	Motivare

1.Argumente pentru susţinere

2.Argumente pentru respingere



	0.
	1.
	2.
	3.

	
	     Art. 2 . . . . . . . . . . . . . . . . . . 

     (3) În cazurile în care valoarea bunurilor stabilite de comisie este mai mare decât echivalentul a 300 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 300 euro, acestea se păstrează de  către primitor.
. . . . . . . . . . . . . . . . . . . . . . . . . . . . . . . .
	     Art.2 . . . . . . . . . . . . . . . . . . . . . . . . . . . .
     (3) În cazurile în care valoarea bunurilor stabilite de comisie este mai mare decât echivalentul a 70 euro, persoana care a primit bunurile poate solicita păstrarea lor, plătind diferenţa de valoare. În cazurile în care valoarea bunurilor stabilită de comisie este sub echivalentul a 70 euro, acestea se păstrează de  către primitor,fără ca, anual, valoarea totală a bunurilor primite să depăşească 300 de euro.

. . . . . . . . . . . . . . . . . . . . . . . . . . . . . . . . . . .

     Autor: deputat Emil Boc.
	1. Echivalentul valorii bunurilor nu trebuie să depăşească salariul minim pe  economie.

2. Prin vot Comisia a respins amendamentul considerând că suma de 300 de euro, prevăzută prin proiectul de lege, este justificată.


PREŞEDINTE           
      Prof.univ.dr. Ion NEAGU
Consilier

Corneliu Manda

